

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 445-Ա**

**վարչական տուգանք նշանակելու մասին**

 16 հուլիսի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԷՅՋ ԷՄ ՋԻ» սահմանափակ պատասխանատվությամբ ընկերության տնօրեն Արթուր Մյասնիկի Մարգարյանի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի ապրիլի 20-ի N 795-Ա հրամանի համաձայն «ԷՅՋ ԷՄ ՋԻ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի հուլիսի 8-ի N 795 վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ, 59-րդ կետերի, Սննդամթերքի անվտանգության մասին օրենքի 9-րդ հոդվածի 2-րդ, 3-րդ մասերի** պահանջները. այն է՝

 - սննդի շղթայում ներգրավված անձնակազմը /ցանկը՝ համաձայն «ԷՅՋ ԷՄ ՋԻ» սահմանափակ պատասխանատվությամբ ընկերության տնօրեն Արթուր Մարգարյանի կողմից տրված հայտարարության/ չի ենթարկվել պարտադիր նախնական և պարբերական բժշկական զննությունների, չունի անձնական սանիտարական (բժշկական) գրքույկներ /աշխատանքի ընդունվելիս և յուրաքանչյուր կիսամյակը մեկ/.

 - 2020 թվականի ապրիլի 1-ից մինչև 2021 թվականի հունիսի 1-ը չեն ձեռնարկվել համապատասխան միջոցներ կենդանիների (ճանճեր, միջատներ, ուտիճներ, վնասատուներ, կրծողներ) մուտքը սննդամթերքի պատրաստման, մշակման, պահման և տեղափոխման տարածքներ կանխելու, ինչպես նաև վնասատուների դեմ պայքարելու ուղղությամբ.

 - իրացվում է առանց հայերեն մակնշման սննդամթերք (ռեժան՝ 2 կգ, մածուն 5 կգ):

 Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ԷՅՋ ԷՄ ՋԻ» սահմանափակ պատասխանատվությամբ ընկերության տնօրեն Արթուր Մյասնիկի Մարգարյանը (հասցե՝ ք. Երևան, Դավիթ Մալյան փողոց 20 շենք, բն. 6): Արթուր Մյասնիկի Մարգարյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

 Հիմք ընդունելով վերոգրյալը, հաշվի առնելով կատարված իրավախախտման բնույթը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 35-րդ, 238-րդ, 2382-րդ, 279-րդ, 281-րդ հոդվածներով, 158-րդ հոդվածի 35-րդ մասով և 188-րդ հոդվածի 1-ին մասով՝**

**Ո Ր Ո Շ Ե Ց Ի՝**

1. «ԷՅՋ ԷՄ ՋԻ» սահմանափակ պատասխանատվությամբ ընկերության տնօրեն Արթուր Մյասնիկի Մարգարյանի նկատմամբ՝

1) **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի քսանապատիկի չափով՝ 20.000 (քսան հազար) ՀՀ դրամ:

2) **Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի հարյուրապատիկի չափով՝ 100.000 (հարյուր հազար) ՀՀ դրամ:

 2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:

 3. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

 4. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:

 5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**



 Կ.Տ.